విజయవాడ
విజయవాడ ఆంధ్ర ప్రదేశ్ రాష్ట్రంలో అతి పెద్దనగరం . కృష్ణా జిల్లా లో, కృష్ణా నది ఒడ్డునే ఉన్న ఈ నగరం ఆంధ్ర కోస్తా ప్రాంతంలో ప్రసిద్ధ వ్యాపారకేంద్రం. మద్రాసు-హౌరా మరియు మద్రాసు-ఢిల్లీ రైలు మార్గములలో విజయవాడ వస్తుంది. దక్షిణ మధ్య రైల్వేలో విజయవాడ అతి పెద్ద కూడలి. భారత దేశం లోని అతిపెద్ద రైల్వే జంక్షన్లలో ఇది ఒకటి. విజయవాడను బెజవాడ అని కూడా పిలుస్తారు. విజయవాడకు ప్రస్తుత నామము, ఇక్కడి అధిష్టాన దేవత కనక దుర్గ ఆమ్మవారి మరో పేరు అయిన విజయ (విజయవాటిక) నుండి వచ్చింది. ఇక్కడ ఉన్న అనేక కార్పొరేటు విద్యాసంస్థల వలన దీనికి విద్యలవాడ అనే పేరు కూడా వచ్చింది. ఎండాకాలములో మండిపోయే ఇక్కడి ఎండలను చూసి కట్టమంచి రామలింగారెడ్డి ఇది బెజవాడ కాదు "బ్లేజువాడ" అన్నాడట.
విజయవాడ, పడమరన ఇంద్రకీలాద్రి పర్వతములతో, ఉత్తరాన బుడమేరు నదితో కృష్ణా నది ఒడ్డున ఉంది. కృష్ణా జిల్లాలో 61.8 చదరపు కి.మీ. విస్తీర్ణములో ఉంది. 2001 జనాభా లెక్కల ప్రకారం విజయవాడ జనాభా 851,282. అంతేకాదు విజయవాడ కృష్ణా జిల్లాకు వర్తక/వాణిజ్య రాజధాని.
స్లోవేనియా
స్లోవేనియా 20,273 చదరపు కిలోమీటర్ల ప్రాంతంలో విస్తరించి ఉంది మరియు 2.06 మిలియన్ జనాభాను కలిగి ఉంది. స్లోవేనియో భూభాగంలో సుమారు 40% ఉన్నత భూభాగం - ఎక్కువగా పర్వతాలు మరియు పీఠభూముల రూపంలో ఉంది - ఇవి దేశంలోని అంతర్గత ప్రాంతాల్లో ఉన్నాయి. స్లోవేనియా యొక్క అత్యధిక ఎత్తుగా 2,864 మీటర్ల (9,396 అడుగులు) ఎత్తులో ఉన్న ట్రిగ్లావ్ పర్వతాన్ని చెప్పవచ్చు, అత్యల్ప ఎత్తుగా సముద్రపు స్థాయిలో ఉన్న అడ్రియాటిక్ సముద్రంగా చెప్పవచ్చు. జనాభాలో అత్యధిక శాతం మంది స్వోవెన్ మాట్లాడుతారు, ఇది దేశం యొక్క అధికార భాషగా కూడా చెప్పవచ్చు. ఇతర స్థానిక భాషల్లో హంగేరియన్ మరియు ఇటాలియన్‌ లను చెప్పవచ్చు.